Con diverse letue poscibili, l’euvia de questo scritô ceco in lengoa tedesca a l’antiçipa in tanti mòddi o magon e o dubito de l’òmmo do vinteximo secolo. A fragilitæ e a rasegnaçion, inte ’n discorso spesso vixin a-o grotesco ò ch’o pâ d’ese sciortio d’inte ‘n brutto seunno, no sensa umô, ciaman a-a riflescion in sce di temi comme l’apartenensa sociale, l’ereditæ da tradiçion, l’alienaçion umann-a, a fòrsa da lezze, o destin, a mòrte, a libertæ.
Pinn-a de conescioin co-a filozofia, a psicologia e a teologia, a seu produçion a trascende e esperiense de ’n abitante ebreo de Praga di anni da Primma Goæra e a l’aresta ancheu ascì universale e valida.
(Eine kaiserliche Botschaft, 1917)MESAGGIO INPERIALE
L’inperatô –coscì dixan– o l’à mandòu pe ti, senpliçe e mizerabile servo, menua onbra aniciâ inta lontanansa ciù distante da-o sô inperiale, pe ti o l’à mandòu in mesaggio da-o seu letto de mòrte. O l’à fæto inzenogiâ o mesagê arente a-o letto e o gh’à mormoòu o mesaggio a l’oegio; e tanto o ghe paiva inportante che a l’oegio o se l’é fæto ripete. Co-in segno da testa o l’à aconsentio a coretessa de quello che se ghe diva. E davanti a tutti quelli che ascisteivan a-a seu mòrte (ògni miagia ch’a l’inpedisce a va caciâ zu, e in scê scainæ che van sciù erte e larghe se gh’é asestòu in çercio i grendi do regno) o l’à mandòu via o mesagê.
Questo chi o s’é subito inandiòu; o l’é ‘n òmmo robusto, infadigabile, co-in brasso e con l’atro o se fa stradda fra a streuppa de gente; se o l’atreuva rescistensa, o fa vedde o pròpio petto dove gh’é o segno do sô, e quindi o va avanti ciù svelto che ògni atro. Ma gh’é mai tanta gente; e quelli pòsti no gh’an fin. Se o gh’avesse via libera, a l’averto, o porieiva pròpio xoâ! E fito ti sentiesci i mâvegiôzi corpi di seu zonchetti che pican a-a teu pòrta. Ma in cangio quant’o fadiga pe ninte!
O çerca de longo de fase stradda inte stansie do paxo ciù interno; o no l’ariescjâ mai a superale, e anche se o ghe-a fesse, no servieiva a ninte; o dovieiva lotâ pe pasâ pe tutte e scainæ, e anche se o ghe-a fesse, no servieiva a ninte: tocca traversâ ancon tutti i cortî; e derê a quelli, o segondo paxo, e torna, ciù scainæ e ciù cortî, e ancon l’atro paxo, e coscì via pe di milenni.
Con múltiples lecturas posibles, la obra de este escritor checo en lengua alemana anticipa en muchos aspectos la angustia y la duda del hombre del siglo veinte. Su fragilidad y desesperanza, en un discurso muchas veces cerca de lo grotesco o como salido de una pesadilla, no sin humor, llaman a la reflexión sobre temas como la pertenencia social, la herencia de la tradición, la alienación humana, la fuerza de la ley, el destino, la muerte, la libertad.
Llena de conexiones con la filosofía, la psicología y la teología, su producción trasciende las experiencias de un habitante judío de Praga de los años de la Primera Guerra por su vigencia y universalidad.
E anche se o l’arivesse a sciortî feua da l’urtima pòrta –ma questo mai, mai o poriâ sucede–, gh’é tutta a çitæ davanti a lê, o centro do mondo, o gran muggio d’escrementi. Nisciun o passa in mezo a quello li, tanto meno co-o mesaggio de ‘n mòrto. Ma ti ti ê in sciô barcon e ti te l’aseunni, mentre fa seia.
* * * * * * *
(Kleine Fabel, 1920)PICINN-A FÖA
“Ahi,” o l’à dito o ratto, “giorno dòppo giorno, o mondo o vegne ciù picin. A l’iniçio o l’ea coscì grande che mi gh’aveiva poia, coriva e coriva, e arestava contento quande infin vedeiva de miage in lontanansa da-a drita e da-a mancinn-a; ma queste longhe miage se son streite mai tanto che son za inte l’urtima stansia, e li da-o canto gh’é o rataieu dove gh’ò da cazze.”
“Bezeugna solo che ti cangi direçion”, o l’à dito o gatto, e o se l’à mangiòu.
Traducido por · Traduto da
Alan Gazzano
lij_Latn lij_Latn deu_Latn lij_Latn lij_Latn lij_Latn spa_Latn spa_Latn lij_Latn unk lij_Latn lij_Latn lij_Latn glg_Latn tur_Latn